A BIZOTTSÁG 107/2006/EK RENDELETE
(2006. január 20.)
az egyes gombakonzervek behozatalára a 2006. január 1-jétőldecember 31-ig tartó időszakra vonatkozó importengedélyek kibocsátásáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a feldolgozott gyümölcs- és zöldségtermékek piacának közös szervezéséről szóló 2201/96/EK tanácsi rendeletre (1),
tekintettel a harmadik országokból behozott gombakonzervek autonóm vámkontingensének megnyitásáról és kezelési módjáról szóló, 2004. október 26-i 1864/2004/EK bizottsági rendeletre (2) és különösen annak 10. cikke (2) bekezdésére,
mivel:
(1)
A hagyományos és új importőrök által 2006. január 2. és 6. között az 1864/2004/EK rendelet 8. cikke (1) és (2) bekezdésének megfelelően benyújtott behozatali engedély iránti kérelmeken szereplő mennyiségek meghaladják a rendelkezésre álló mennyiséget a Kínából származó termékek esetében.
(2)
Ezért meg kell határozni, hogy a Bizottságnak 2006. január 16-án átadott behozatali engedély iránti kérelmek milyen mértékben teljesíthetők, és rögzíteni kell az időpontokat az importőrök kategóriái és a termékek eredete szerint, ameddig az engedélykibocsátást fel kell függeszteni,
ELFOGADTA EZT A RENDELETET:
1. cikk
Az 1864/2004/EK rendelet 4. cikkének megfelelően a 2006. január 2. és 6. között benyújtott, 2006. január 16-án a Bizottságnak átadott behozatali engedély iránti kérelmeket teljesítik a kért mennyiségeknek az ezen rendelet I. mellékletében előírt százalékáig.
2. cikk
Az érintett importőrkategória és eredet esetében az 1864/2004/EK rendelet 4. cikkének megfelelően a 2006. január 1-je és december 31-e közötti időszakra, a 2006. január 6. után, és az ezen rendelet II. mellékletében szereplő időpont előtt benyújtott behozatali engedély iránti kérelmeket elutasítják.
3. cikk
Ez a rendelet 2006. január 21-én lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2006. január 20-án.